Datum: 10. 6. 2021

Zadeva: **Prijava na šolsko prehrano za šolsko leto 2021/2022 in subvencioniranje šolske prehrane**

**Spoštovani starši!**

V skladu z 8. členom Zakona o šolski prehrani (Ur. l. RS št. 3/13, 46/14) smo učencem razdelili obrazce **Prijava učenca na šolsko prehrano** za šolsko leto 2021/2022**.**

Obveščamo Vas, da subvencija šolske prehrane pripada tistim učencem, ki se redno izobražujejo in **so prijavljeni na šolsko prehrano**. V skladu z Zakonom o uveljavljanju pravic iz javnih sredstev (Ur. l. RS, št. 62/10, z veljavnimi spremembami) so **DO SUBVENCIJE MALICE** **v višini cene malice** upravičeni

* **učenci iz družin, katerih povprečni mesečni dohodek na osebo, ugotovljen v odločbi o otroškem dodatku,** **ne presega 563, 60 eurov**

**in DO SUBVENCIJE KOSILA v višini cene kosila** **upravičeni**

* **učenci iz družin**, **katerih povprečni mesečni dohodek na osebo, ugotovljen v odločbi o otroškem dodatku,** **ne presega 382, 82 eurov.**

**Staršem z veljavnimi odločbami o otroškem dodatku ob prijavi učenca na prehrano ni potrebno oddajati vlog za uveljavljanje subvencije šolske prehrane.**

Več informacij glede šolske prehrane najdete na spletnih naslovih:

[**https://www.gov.si/teme/solska-prehrana/**](https://www.gov.si/teme/solska-prehrana/)

[**https://e-uprava.gov.si/podrocja/izobrazevanje-kultura/osnovna-sola/subvencioniranje-solske-prehrane.html**](https://e-uprava.gov.si/podrocja/izobrazevanje-kultura/osnovna-sola/subvencioniranje-solske-prehrane.html)

**Spremembe v prijavah na šolsko prehrano med šolskim letom** (prijave/odjave kosil) morajo starši šoli sporočiti na izpolnjenem obrazcu **Prijava na šolsko prehrano**, ki je dostopen na šolski spletni strani. Sprememba velja z naslednjim dnem po prejemu vloge v tajništvu šole oz. z dnem, ki ga določi vlagatelj.

Prosimo vas, da **učenci** izpolnjene in podpisane **Prijave na šolsko prehrano vrnejo svojim razrednikom do petka, 18. junija 2021.**

Lep pozdrav

Pripravila: Ravnateljica:

Anica Tramte Irena Čengija Peterlin